o
Arken Pyhä Henki, osa 4
Tässä ohjelmassa käytetään seuraavia raamatunpaikkoja: Roomalaiskirje 5:5 Johanneksen evankeliumi 14. luku Luukkaan evankeliumi 7. luku Galatalaiskirje 5. luku Efesolaiskirje 5. luku
Tervetuloa Arkeniin. Olen Linda Bergling.
Toimin rehtorina ja pastorina Arken-seurakunnassa.
Tänään jatkamme aiheesta Pyhä Henki.
Olen puhunut muutamassa jaksossa Pyhästä Hengestä.
Tämä on todella laaja aihe!
Rakastan toden teolla Pyhää Henkeä.
Toivotan Pyhän Hengen tervetul- leeksi elämääni päivittäin.
Hän virvoittaa minua, antaa voimaa ja vahvistaa.
Voin palvella Jeesusta, rakastaa ja seurata Häntä.
Tarvitsen todella Auttajaa.
On yksi hyvä sana, jota voit käyttää: "Apua!"
"Auttaja, tarvitsen Sinua."
Ihanaa, että Jeesus on lähettänyt Auttajan, Pyhän Hengen.
Hän sanoo useaan kertaan: "Lähetän Auttajan, Pyhän Hengen."
"Hän todistaa Minusta ja kirkastaa Minua."
Pyhä Henki vuodattaa rakkauden sydämeemme, Room. 5:5.
Jumalan rakkaus on vuodatettu meihin Pyhän Hengen kautta.
Joskus voi tuntua siltä, että rakkaus Jeesukseen on hiipunut.
Haluaisit rakastaa Jeesusta enemmän ja saada voimaa rakkaudesta.
Emme saa unohtaa silloin Pyhää Henkeä.
Pyhä Henki tulee ja puhaltaa rakkauden liekkiin.
Siten voimme rakastaa Jeesusta enemmän.
Pyhän Hengen ensisijainen tehtävä on tehdä Jeesus eläväksi.
Uudestisyntynyt henkemme on asuinsija.
Jumala, Jeesus ja Pyhä Henki asuvat meissä.
Pyhä Henki tekee tämän yhteyden
Jumalaan ja Jeesukseen todelliseksi meille.
Tästä yhteydestä tulee merkittävä arjessa.
Ymmärrämme Jeesuksen olevan kanssamme
joka päivä maailman loppuun asti.
Kaikki tarvitsemamme on Jeesuksessa.
Pyhä Henki auttaa meitä näkemään, että Jeesus on Parantajamme.
Parantajamme ei ole koskaan kauka- na. Jeesus on Huolenpitäjämme.
Jeesus on Paimenemme. Hän on sielumme Paimen ja Hoitaja.
Hän hoitaa sieluamme. Hän on suojamme.
Kaikki tarvitsemamme on Jeesuksessa.
Emme halua siitä vain pääntietoa.
Haluamme sydämen tietoa.
Pyhä Henki on tullut antamaan meille sydämen tietoa,
Voimme vaeltaa joka päivä Jeesuksen kanssa.
Miten ihana Auttaja meillä onkaan!
Luen raamatunpaikan Pyhästä Hengestä.
Tämän ohjelman alkuun luen Johanneksen evankeliumista.
Joh. 16:13.
"Kun Totuuden Henki tulee,"
"Hän johtaa teidät tuntemaan koko totuuden."
"Hän ei näet puhu omassa nimessään,"
"vaan puhuu teille sen, minkä kuulee ja ilmoittaa teille,"
"mitä on tuleva. Hän kirkastaa Minut,"
"sillä sen, minkä Hän ilmoittaa, Hän saa Minulta."
"Kaikki, mikä on Isän, on myös Minun."
"Siksi Minä sanoin, että Hän saa Minulta sen,"
"minkä Hän teille ilmoittaa."
Ensinnäkin Hän on Totuuden Henki.
Siksi on tärkeää ymmärtää, mikä on totuus.
Ihmiset voivat sanoa, että tämä tai tuo on totuus.
Me tiedämme, että Jumalan Sana on totuus.
Raamattu sanoo näin. Jumalan Sana on totuus.
Jumala puhuu totuutta.
Sanoin näin eräänä päivänä opettaessani:
"Jos uskonto on vain ihmisten keksintöä,"
"se ei kiinnosta minua." Luottaakseni Jumalaan
minun täytyy voida luottaa kaikkeen, mitä Hän sanoo.
En voi sanoa: "Tähän luotan mutta tuohon en."
"Tuo on liioiteltua ja tuo vaikuttaa epäuskottavalta..."
Jumala puhuu totuutta, ja me luotamme siihen.
Usko ei ole mielipiteen ilmaisemista,
voiko tämä olla uskottavaa vai ei.
Usko on sitä, että antaudun Jumalalle.
Luotan Häneen.
Kun luotan Häneen, luotan myös Hänen sanoihinsa.
Sama ei päde ihmisiin. En aina luo- ta kaikkeen, mitä ihmiset sanovat.
Haluan tietää, kuka on sanonut näin. Kysyn tietolähdettä.
Ihmiset tulevat joskus kertomaan, mitä ovat keneltäkin kuulleet.
Kaikenlaiset kuulopuheet leviävät.
Kysyn aina: Keneltä tämä tieto tulee? Mistä tämä tulee?
Sama asia koskee Jumalaa. Haluan tietää, kuka Jumala on.
Raamattu sanoo, että Jeesus on ilmaissut Isän.
Hän on Jumalan kirkkauden täyteys.
Kaikki pysyy voimassa Hänen voimallisen Sanansa kautta.
Jeesus sanoo: Kuka on nähnyt Minut, on nähnyt Isän.
Tiedän, kuka Isä on nähtyäni Jeesuksen.
Silloin uskallan luottaa siihen, mitä Hän sanoo.
Minulle usko on Jumalalle antautumista,
Jumalan Sanaan luottamista ja sen varaan rakentamista.
Tunnen Jeesuksen ja tiedän ettei Hän koskaan valehtele.
Hän ei voi valehdella. Totuuden Henki avaa Sanan.
Hän selittää Sanaa ja tekee siitä elävän.
Minun ei tarvitse pelätä vaelluk- sessani Jumalan kanssa.
Eikö ole ihanaa ajatella, että Totuuden Henki asuu minussa?
Totuuden Henki asuu minussa ja auttaa minua
erottamaan asiat, jotka eivät ole totta, vaan valhetta ja petosta.
Raamatun mukaan koko maailma on pahan vallassa.
Valheen henki tulee valheen isästä, saatanasta.
Raamatun mukaan hän haluaa eksyttää kaikki ihmiset.
Siksi on tärkeää, että annamme tilaa Totuuden Hengelle.
Joka päivä sanomme: "Tule Pyhä Henki, Totuuden Henki."
"Tuo ilmi totuus Sanasta."
Silloin emme mene mukaan mihin tahansa.
Ajattelemme, onko tämä Jumalan Sanan mukaista?
Olisiko Jeesus tehnyt näin? Näkyvätkö Hengen hedelmät?
Esitän kysymyksiä: Rakentaako tämä? Antaako tämä elämää?
Olisiko Jeesus kohdellut ihmisiä tällä tavalla?
Olisiko Jeesus sanonut tällä tavalla?
Totuuden Henki vie minut Sanan äärelle.
Mielestäni on erittäin tärkeää rakentaa elämänsä Sanan varaan.
Eräässä ohjelmasarjamme jaksossa
puhuin Pyhän hengen ilmentymistä. Ajattelin puhua niistä lisää.
On tärkeää tietää, miten Pyhä Henki ilmentää itseään.
Voi tulla kaikenlaisia opetuksia ja kokemuksia
siitä, miten Pyhä Henki toimii.
On tärkeää, että mietit, löytyykö tämä raamatusta.
Henki ei ilmennä itseään millään muulla tavalla
kuin Hän on ilmennyt Jeesuksen elämässä ja palvelutehtävässä.
Tämä antaa sinulle suuren turvallisuudentunteen.
Hän ei tule niinkuin siipiään räpyttelevä varis.
Hän ei tule niinkuin harakka nokkimaan silmiäsi.
Hän ei tule niinkuin lintu, joka yrittää hyökätä kimppuusi.
Hän tulee kyyhkysen muodossa.
Näin sinä tunnistat Jumalan luonnon.
Sinä tunnistat, millaista hedelmää Jumalan läsnäolo tuottaa.
Kun Pyhä Henki vaikuttaa, Hän menee Jeesuksen sydämeen.
Henki kysyy: "Mitä Sinä sanot, Jeesus? Miten näet tämän asian?"
"Miten parantuminen voi virrata tämän ihmisen elämään?"
"Miten Sinä näet tämän ihmisen tulevaisuuden?"
Voimme arvioida ja tuomita ihmisiä väärällä tavalla.
Pyhä Henki näkee Jeesuksen sydämen.
Pidän paljon Luukkaan evankeliumin 7. luvun tekstistä,
joten saarnaan siitä mielelläni yhä uudestaan.
Siinä nainen itkee Jeesuksen jal- kojen juuressa ja avaa sydämensä.
Naisen avatessa sydämensä
tiedän, että Jeesus näki hänet Isän silmillä.
Hän näki kaiken ihanan, mitä naisen elämässä tapahtuisi.
Pyhä Henki ilmoittaa siitä, mitä tulee tapahtumaan.
Hän näki tämän naisen elämässä aivan jotain muuta
kuin hänen särkyneen menneisyyden.
Hän halusi parantaa naisen menneisyyden.
Hän halusi koskettaa menneisyyttä rakkaudellaan ja Hengellään.
Anteeksianto ja parantuminen saivat virrata naisen elämään.
Hän oli kiinnostunut siitä, mitä naisen elämässä tapahtuisi.
Mutta tuo fariseus, joka oli tuossa talossa,
ajatteli vain: "Tuo nainen on syntinen. Heitä hänet ulos!"
Jos Jeesus oli profeetta, Hän kyllä kertoisi,
millaista elämää nainen oli viettänyt ja millainen hän oli...
Jeesus näki jotain muuta.
Kun Jumalan Henki koskettaa sinua,
Jeesus ei ole kiinnostunut vain kertomaan, mitkä asiat ovat vialla.
Hän ei vain kommentoi puutteitasi.
Hän haluaa antaa sinulle anteeksi, ja Hän haluaa puhdistaa sinut.
Hän haluaa parantaa menneisyytesi ja vapauttaa sinut pimeydestä.
Hän on hyvin kiinnostunut siitä,
että saat nähdä oman tulevaisuu- tesi Hänen silmillään.
Silloin saat raamatun lupaaman elävän toivon.
Katsomme nyt, millä tavoin Jumala
ilmaisee sydäntään ja miten tunnistamme sen.
Tunnistamme sen Hengen hedelmistä.
Hedelmä on näkyvä ilmentymä siitä, mikä tapahtuu pinnan alla.
Kun puu kantaa hedelmää, pinnan alla on ehtinyt tapahtua paljon.
Puun täytyy imeä ravinteita juurista.
Näin hedelmät voivat kasvaa.
Jeesus sanoo ettemme voi saada hyvää hedelmää huonosta puusta.
Emme voi myöskään saada huonoa hedelmää hyvästä puusta.
Jeesus on meille hyvä puu.
Hän on hyvä Viinipuu.
Me olemme oksia tässä puussa.
Luen siitä, mistä tunnemme Jumalan sydämen.
Ensin luemme siitä, miten lihan teot ja synti ilmenevät.
Tämä ei ole Jumalan Henki. Hän ei vaikuta tällä tavalla.
Nämä eivät ole Pyhän Hengen ilmentymiä.
Kun Pyhä Henki vaikuttaa, et toimi tällä tavalla.
Kuuntele. Kirje Galatalaisille 5:19.
Kun Pyhä Henki vaikuttaa,
et tule toimimaan tällä tavalla.
"Lihan aikaansaannokset ovat selvästi nähtävissä."
"Niitä ovat siveettömyys, saastai- suus ja irstaus."
"Epäjumalien palveleminen, noituus, vihamielisyys,"
"riidat, kiihkoilu, kiukku ja vihanpurkaukset,"
"juonittelu, eripuraisuus ja eksyttävät opit."
"kateus, juomingit, remuaminen ja muu sellainen."
Kun Pyhä Henki vaikuttaa elämässäsi, et saa koskaan
impulsseja, jotka saisivat sinut elämään siveettömästi.
Et silloin halua avioliiton ulko- puolisia seksuaalisia suhteita.
Et halua seksuaalisia suhteita ennen avioliittoa.
Pyhä Henki ei koskaan johdata sinua sellaiseen.
Älä usko tällaiseen kehotukseen silmänräpäyksenkään vertaa.
Pyhä Henki ei koskaan kehota sinua mihinkään saastaiseen.
Hän ei koskaan johda sinua irstaaseen elämään.
Hän ei kehota sinua epäjumalan palvontaan tai okkultismiin.
Pyhä Henki ei koskaan johda sinua tällaiselle tielle.
Et voi ajatella, että Pyhä Henki kehottaa sinua vihan purkaukseen.
Se on lihan teko!
Pyhä Henki ei kehottaisi sinua sanomaan mitään vihan puuskassa,
riitelemään, aiheuttamaan hajaannusta seurakunnassa,
hyväksymään harhaoppeja tai juomaan itsesi humalaan.
Pyhä Henki ei koskaan kehottaisi sinua tällaiseen!
Nämä eivät ole Pyhän Hengen ilmentymiä.
Pyhän Hengen kehotus saa aikaan aivan toisenlaisia ilmentymiä.
Jumalan antama elämä saa tilaa sinussa.
Nyt voimme katsoa Hengen hedelmiä.
Mitä tapahtuu, kun Pyhä Henki vaikuttaa? Tämä luo turvallisuutta.
Voin sanoa suoraan: "En halua tätä. Tämä ei voi olla Jumala."
Pyhän Hengen vaikutuksesta minusta tulee rakkaudellinen.
Silloin tunnen, miten Jumala kehottaa minua rakastamaan.
Minä tulen iloiseksi, koska ilo on Hengen hedelmä.
Pyhän Hengen vaikuttaessa koen rauhaa.
Pyhän Hengen vaikuttaessa elämäs- säni en tule levottomaksi.
Minusta tulee kärsivällisempi.
Luen nyt jakeesta 22. Pyhän Hengen vaikuttaessa
minusta tulee ystävällinen.
Pyhä Henki kehottaa minua ystävällisyyteen, hyvyyteen,
uskollisuuteen, lempeyteen ja itsehillintään.
Pyhän Hengen vaikutus tulee ilmi elämässäni.
Se heijastaa Jumalaa ja muuttaa minua Jeesuksen kaltaiseksi.
Olen kokenut tämän omassa elämässäni.
Jos saan impulsseja tehdä tai sanoa asioita, jotka eivät ole
yhdenmukaisia Jumalan Sanan ja Hänen sydämensä kanssa,
Sanon sille 'ei'. Tämä ei ole Jeesuksen kaltaista.
Opimme seulomaan asioita. Voimme sanoa tietyille asioille 'kyllä',
ja toisille 'ei'. En anna minkä tahansa vaikuttaa elämääni.
Minun täytyy ajatella: "Onko Jumalan sydän mukana tässä?"
Ilmenisikö Pyhä Henki niin, että ihmiset joutuvat riitoihin,
taistelevat keskenään, saavat raivokohtauksia
ja juovat itsensä humalaan? En usko sitä hetkeäkään.
Sen sijaan Pyhän Hengen vaikutuk- sesta voi kokea humaltumista,
mutta se ei johdu alkoholista tai väkevästä oluesta.
Kyse on Pyhässä Hengessä humaltumisesta, jossa sinä tunnet
vahvaa rakkautta Jeesusta kohtaan.
Saat kokea sen, mistä raamatussa puhutaan: "Juopukaa rakkaudesta."
Paavali sanoo näin Efesolais- kirjeessä.
Ef. 5:18: "Älkää juopuko viinistä,"
"vaan antakaa Hengen täyttää itsenne."
Olen kokenut humaltumista Pyhässä Hengessä.
Olen melkein hoippunut ympäriinsä
tällaisesta humaltumisesta rakkau- desta Jumalaa kohtaan.
Tämä on Pyhän Hengen ilmentymä.
Koen iloa ja hilpeyttä
rakkaudesta Jumalaa kohtaan.
Hetkeksi saan irrottaa otteeni tästä kaikesta
luonnollisesta arvokkuudesta ja antaa kaikkeni Jumalalle
ja ilmaista rakkauteni hengellisesti.
Näemme pian pienen tauon jälkeen.
Linda Bergling puhuu Pyhästä Hengestä.
-Tervetuloa takaisin.
Olen puhunut siitä, miten Pyhä Henki vaikuttaa ja ilmenee,
tunnistaaksesi Hänen toimintansa. Toivon sinun saavan kokea,
että Pyhä Henki on Auttajasi. Sinun ei tarvitse pelätä Häntä.
Hänen vaikutuksensa ei ole epämiellyttävää.
Vääränlaisia siteitä irroitettaessa saattaa tuntua epämiellyttävältä.
Mutta kun toivotat Pyhän Hengen tervetulleeksi, tiedät,
että Hän raivaa esteitä elämästäsi.
Näin Hänen kirkkautensa saa sijaa elämässäsi. Voit olla rauhassa.
Pyhä Henki ikäänkuin leikkaa pois kasvaimen.
Hän ottaa pois jotain, mikä ei kuulu elämääsi.
Kerran lapsena en uskaltanut mennä kotiin lyötyäni polveni todella kipeästi.
Haava kasvoi umpeen täynnä soraa.
Joskus Pyhä Henki alkaa vaikuttaa elämässämme
ja huomaamme haavoja, jotka eivät ole parantuneet.
Pyhä Henki alkaa puhdistaa haavoja ja kaataa niihin viiniä.
Se saattaa kirvellä ja tuntua ikävältä.
Kun olemme turvallisella mielellä Pyhän Hengen suhteen,
annamme Hänen toteuttaa tämän ns. leikkausprosessin.
Luotamme Pyhään Henkeen ja hyvään lopputulokseen.
Pyhän Hengen vaikutus synnyttää hedelmää: rauhaa, iloa ja hyvyyttä.
Olemme turvallisella mielellä Pyhän Hengen suhteen.
On hyvä tietää, että Totuuden Henki vie meidät raamatun äärelle.
Hän ei koskaan tee sellaista, mitä et voi tunnistaa
Jeesuksen elämästä ja palvelu- työstä.
Ihmiset kysyvät minulta: "Miten Pyhä Henki tulee ilmenemään?"
Vastaan: "Pitäydymme raamatussa."
Ilmiöihin, joita emme voi tunnistaa raamatusta,
suhtaudumme varauksellisesti.
Otan esimerkiksi erään ilmentymän.
Kuulin eräästä ilmiöstä Amerikassa.
Raamatun lehdille ilmestyi leivänmuruja.
Siitä sanottiin, että näin Jumalan manna ilmeni.
Leivänmurujen ilmestyminen kuullostaa vaarattomalta.
Tämä kuullostaa mannalta, jota satoi erämaassa.
Mutta meidän täytyy ajatella, mitä Jumalan Sana todella sanoo.
Israelin lapset saivat mannaa erämaassa.
Raamatun mukaan heti heidän saavuttuaan luvattuun maahan
tai Kaanaan maahan tai Israeliin... Silloin mannantulo loppui.
Nyt kansa eli itse kylvämästään siemenestä.
He elivät kylvämisen ja niittämisen lain mukaan. Mannantulo loppui.
En usko, että Jumala jakaa leivänmuruja kansalleen
uudessa liitossa. Jumalan antama leipä on Hänen Sanansa.
Tätä leipää Hän murtaa uudessa liitossa.
En usko, että monet näistä ilmiöis- tä tulevat Jumalalta.
Uskon niiden olevan keinotekoisesti tehtyjä.
Halutaan ehkä herättää huomiota ja tehdä oma palvelutyö suureksi.
Minusta on tärkeää pitäytyä Jumalan Sanassa.
En ole tarkistanut tätä tietoa, mutta tulin surulliseksi kuullessani siitä.
Joku oli tarkistanut, mistä nuo leivänmurut tulivat.
He näkivät pusseja penkkien alla.
Ihmiset pettyvät ja ihmettelevät, mitä tällainen peli oikein on.
Kuulin myös toisenlaisesta ilmiös- tä. Ihmiset kaipasivat kultaa.
Raamatussa ei puhuta näkyvästä kullan ilmestymisestä.
Sen sijaan siellä puhutaan säteilevästä valosta.
Tiedämme, että taivaassa kadut ovat kultaa.
Liitonarkin sisä-, ulkopuoli ja kantotangot olivat kullatut.
Raamatussa puhutaan paljon kullasta.
Jos näkisimme tällaisen kulta- ilmiön...
Jos siis oikeaa kulta ilmestyy,
uskon, että ihmetekojen armo- lahjan täytyy olla toiminnassa.
Mutta tällaiset ilmiöt eivät ole tavallisia raamatussa.
Tavallisempaa on säteilevä valo.
Voimme säteillä Jumalan kirkkautta.
Kasvosi ehkä loistavat kullan lailla
tai persoonallisuutesi säteilee.
Tiedän kaipauksen nähdä kultaa johtaneen väärennöksiin.
Olen nähnyt joskus harvemmin kullan ilmestymistä.
Silloin kulta on ilmestynyt metallina.
Silloin uskon Jumalan haluavan ilmentää itsensä ihmeteon kautta.
Emme yleensä kiinnitä asiaan suurempaa huomiota,
koska haluamme ihmisten kiinnittä- vän katseensa Jeesukseen.
Työskentelin kerran eräässä toisessa maassa.
Kultaa oli esiintynyt hiukan, ja sitä kaivattiin valtavasti.
Sitä todella kaivattiin.
Eräs nuorimies osti kultaväriä kaupasta.
Hän alkoi suihkuttaa kultaväriä.
Ensin kullan ilmestyminen teki ihmisiin suuren vaikutuksen
Kävi ilmi, että kyseessä oli väärennös. Ihmiset pettyivät.
Siitä päivästä lähtien emme nähneet enää aitoa kulta-ilmiötä.
Emme saa etsiä näitä ilmentymiä.
Me etsimme Jeesusta mutta olemme herkkiä
Pyhän Hengen aikaansaamille sisäisille ilmentymille.
Pyhä Henki koskettaa muutosproses- sissa ennen kaikkea sisimpäämme.
Sitten on myös ulkoisia ilmiöitä, jotka esiintyvät eri tavoin.
On erittäin tärkeää, että ankkuroim- me ilmiöt raamattuun.
Voimme olla turvallisella mielellä siinä mitä Jumala tekee
koska löydämme sen raamatun kertomuksista.
Silloin olemme varmalla maaperällä.
Voit lukea kirjani Pyhä Henki, Jeesuksen kirkkauden Henki.
Suosittelen sitä lämpimästi.
Saat valtavasti raamatunpaikkoja. Rakastan Jumalan Sanaa.
Toivon, että kaikki mitä sinulla on ja mitä teet,
on ankkuroitunut Jumalan Sanaan.
Jumala sinua siunatkoon. Näemme pian.
Käännös: Niina Paso
Arkenin yhteystiedot Suomessa p. 045 113 6000 sähköposti: helsinki@arken.org
VIELÄ EHDIT MUKAAN MIRAKEL-FESTIVALIIN 17.-26.7! Lisätietoja edullisesta Suomi-paketista ja ohjelmasta: www.arken.org (suomen lippu) helena.spring@arken.org YHDISTÄ LOMA JA KONFERENSSI!